Diari Oficial de la Generalitat Valenciana


Sumari del DOGV 9334, del 09-05-2022 (2022/3758)

ORDRE 23/2022, de 28 d'abril, del conseller d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil de primer cicle Nuestra Señora del Pilar, de Bonrepòs i Mirambell.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9334

Data del DOGV
:   09-05-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/3758


Data del document
:   28-04-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 23/2022, de 28 d'abril, del conseller d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil de primer cicle Nuestra Señora del Pilar, de Bonrepòs i Mirambell. [2022/3758]  
Antecedents de fet  
Primer. El centre d'Educació Infantil de primer cicle Nuestra Señora del Pilar, amb codi 27760330, de Bonrepòs i Mirambell, està autoritzat per l'Ordre de 26 de novembre de 2002, de la Conselleria de Cultura i Educació, per la qual se li concedeix autorització d'obertura i funcionament. Per Resolució de 12 de gener de 2019, de la Conselleria d'Educació, Investigació, Cultura i Esport, es modifica la seua autorització per canvi de titularitat del centre.  
Segon. Segons l'informe de data 7 de febrer de 2022 de la Inspecció d'Educació de la Direcció Territorial d'aquesta Conselleria a València, es constata la inactivitat del centre d'Educació Infantil de primer cicle Nuestra Señora del Pilar, amb codi 27655844, de Bonrepòs i Mirambell.  
  
Tercer. En data 15 de març de 2022, es notifica a la titularitat del centre l'Acord de la Direcció General de Centres Docents pel qual s'inicia el procediment d'extinció de l'autorització per cessament d'activitats del centre privat d'Educació Infantil de primer cicle Nuestra Señora del Pilar, de Bonrepòs i Mirambell.  
Quart. En aquest Acord es concedeix a la titularitat del centre un termini de 10 dies per a presentar al·legacions, no havent-hi constància en data de hui d'haver sigut presentada cap documentació.  
Cinqué. L'extinció de l'autorització d'aquest centre per cessament efectiu de l'activitat no comporta cap perjudici greu per a l'interés públic.  
  
Fonaments de dret  
Primer. Vista la proposta del director general de Centres Docents i de conformitat amb aquesta, l'òrgan competent per a adoptar la present ordre és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
  
Segon. Sobre la base de l'article 16 del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix l'extinció de l'autorització dels centres quan aquests hagen cessat de fet en les seues activitats.  
Vist l'informe de data 7 de febrer de 2022 de la Inspecció d'Educació que constata el cessament efectiu d'activitats,  
  
  
ORDENE  
  
Únic  
L'extinció de l'autorització en la totalitat dels seus ensenyaments per cessament d'activitats del centre docent privat següent:  
Denominació genèrica del centre: centre privat d'Educació Infantil de primer cicle  
Denominació específica del centre: Nuestra Señora del Pilar  
Titular: Congregación Carmelitas Misioneras Teresianas  
Domicili: c/ Major, 16  
Localitat: Bonrepòs i Mirambell (46860)  
Província: València  
Codi de centre: 80890724  
  
La present ordre tindrà els seus efectes acadèmics a l'inici del curs escolar 2022-2023 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 28 d'abril de 2022.- El conseller d'Educació, Cultura i Esport: Vicent Marzà i Ibáñez.